# F.C. Internazionale Milano

**Internazionale**
|  |
| **Puno ime kluba** | Football Club Internazionale Milano SpA
 |
| **Nadimak** | Nerazzurri, La Beneamata, Il Biscione
 |
| **Osnovan** | 9. mart 1908.
 |
| **Stadion** | Stadio Giuseppe Meazza Milano, Italija
 |
| **Kapacitet** | 80.018
 |
| **Predsjednik** | Zhang Kangyang
 |
| **Trener** | Simone Inzaghi
 |
| **Adresa** | Corso Vittorio Emanuele II 9, 20122 Milan
 |
| **Liga** | Serie A
 |
| **Plasman** |  |
|

|  |  |
| --- | --- |
|

**Domaći dres** |

**Gostujući dres** |

 |

Fudbalski klub **Inter Milan**, popularno zvani jednostavno **Inter**, je italijanski klub iz Milana, u Italiji, u pokrajini Lombardija na sjeveru Italije. Inter je trenutno prvak Italije nakon što su po treći put odbranili titulu.

Također Inter je jedini tim iz Italije koji je svoju čitavu historiju proveo u Seriji A, najjačoj italijanskoj ligi, i to je činjenica kojom se ponose navijači ovog kluba. Zbog svojih plavo-crnih dresova ima nadimak Nerazzurri (crno-plavi).

U svojim vitrinama ova momčad ima čak 17 naslova Serije A, a uključujući Kup i Superkup, Inter je u Italiji osvojio 26 trofeja. Tri puta su osvajali Ligu Prvaka - 1964, 1965 i 2010, Kup Uefa 1991., 1994. i 1998., te Interkontinentalni Kup 1964. i 1965.

Svoje domaće utakmice igraju na Stadionu Giuseppe Meazza, također znanom i kao **San Siro**, koji dijele sa AC Milanom. Taj stadion je ujedno i najveći u Italiji sa kapacitetom od 80.074 sjedećih mjesta. Inter posjeduje svoj trening centar "Angelo Moratti" u Appiano Gentileu, blizu Coma.

## Historija

### Počeci

Sastav Intera koji je osvojio prvi Scudetto
Klub je osnovan 9. marta 1908, odvajanjem od zajedničkog kluba AC Milana. Razlog tome bilo je nezadovoljstvo grupe Italijana i Švicaraca iz kluba, zbog prevelikog broja domaćih igrača u ekipi. Po odvajanju od kluba osnovali su svoju ekipu Internazionale FC, ili skraćeno, Inter. Nadimak je tima bio *La Beneamata*, u prijevodu povlašteni. Za Internazionale je navijala srednja klasa i imućniji stanovnici grada.

Svoje prvo prvenstvo osvojili su 2 godine nakon nastanka, već 1910., ali tek 10 godina nakon toga su drugi put bili prvaci. Prvi trener i kapiten tima bio je Virgilio Fossati, rođen u Milanu.

U periodu između 1. i 2. svjetskog rata, klub je zbog fašističkog režima Benita Mussolinija morao promijeniti ime u Ambrosiana-Inter . Tada osvajaju i nova tri naslova. Bilo je to 1930. i 1938., a 1940. su uz prvenstvo osvojili i Kup predvođeni legendom kluba Giuseppeom Meazzom. 1942. godine vraćaju svoje prvobitno ime - Internazionale.

### Grande Inter

Poslije rata, Inter osvaja svoj šesti Scudetto. Tada počinje najsvjetliji period u historiji kluba, znan kao *Grande Inter* (Veliki Inter), kad je Inter bio u samom vrhu europskog fudbala. Osvojili su prvenstvo 1953. i 1954., a nakon malo dužeg perioda bez naslova opet su bili prvaci 1963., 1965. i 1966, ovaj put sa Helenijom Herrerom na klupi. Tada osvajaju i jedina dva naslova Europskog prvaka u historiji 1964. i 1965, pobjedama protiv Real Madrida i Benfice. Pridodali su tome dva naslova Interkontinentalnog kupa.

Tada je predsjednik kluba bio Angelo Moratti čiji je sin Massimo Moratti, trenutni predsjednik kluba. Nakon toga, Inter biva poražen u finalu Lige prvaka, dvaput od Celtica i Ajaxa.

Nakon zlatne ere, Inter osvaja svoj 11. i 12. naslov 1971. i 1980. godine. Osvajaju i dva Kupa Italije 1978. i 1982. Svoj 13. naslov su osvojili 1989. godine predvođeni njemcima Andreas Brehmeom i Lotharom Matthäusom, te argentincem Ramón Díazom. Iduće godine stiže Jürgen Klinsmann, Inter osvaja i Superkup, ali ne uspjevaju odbraniti Scudetto.

### 1990. - 2004.

Ovaj period ostaće upamćen po osvajanju Kupa UEFA triput, 1991., 1994. te 1998., te po neuspjesima u Italiji. Čak su 1993. godine bili samo jedan bod do ispadanja.

1995. godine od Ernesto Pellegrinija klub preuzima Massimo Moratti. Naftni magnat ulaže mnogo novaca u klub, pritom rušeći rekordne sume za transfere, dovodeći Ronalda za 19.5 miliona €, te Christiana Vierija za 31 milion € 1999. godine. Međutim ni to ne pomaže da se ostvari dominacija u domovini.

### 2004. - danas

Navijači Intera
Nakon što Italiju potresa skandal sa namještanjem utakmica, za Inter, bar u Italiji, slijede neki svjetliji trenuci. Oduzimaju se bodovi Juventusu i Milanu, čime Inter dobija svoj 14. naslov, a Juventus biva izbačen u Seriju B. Do tada je to bio jedini tim koji uz Inter nikada nije igrao u nižem domu italijanskog fudbala. Iz Juventusa stiže Zlatan Ibrahimović, igrač koji će zlatnim slovima biti upisan u historiju Intera.

Iduće sezone Inter osvaja svoj novi, 15. naslov, rušeći rekord Serije A po broju uzastopnih pobjeda. Ekipa trenera Roberta Mancinija napravila ih je 17.

2007-08 sezona također je trofejna. Inter osvaja svoj 16. Scudetto, no Moratti želi i Ligu Prvaka. Inter biva izbačen od Liverpoola u četvrtini finala tog takmičenja što je bilo dovoljno da predsjednik Intera uruči otkaz Robertu Manciniju i pored osvojenog naslova.

2. juna 2008. godine Inter dovodi novog trenera, Josè Mourinha. On je bio jedini strani trener u Seriji A te godine. To ljeto u klub stižu neki novi igrači, Amantino Mancini, Sulley Muntari i Ricardo Quaresma koji je bio i najskuplji igrač koji je došao u Inter u tom transfer roku, nekoliko sati prije isteka transfer perioda.

No ni novi trener, ni novi igrači Interu ne donose trofej Lige prvaka. Iako je Mourinho sa svojim igračima donio 17. naslov, iako je i osvojio italijanski Superkup, navijači Intera još uvijek nisu zadovoljni jer oni žele prekinuti taj post od 40. godina bez trofeja u najelitnijem klupskom takmičenju u Evropi.

Ljeto 2009. godine donosi velike promjene u Interovom igračkom kadru. Zlatan Ibrahimović nije više član Intera, a u ovaj klub stiže kamerunski napadač Samuel Eto'o. Prinove su također Diego Milito, Thiago Motta, te Lúcio.

7. avgusta 2009. godine **Inter** je objavio da je iz FC Twentea na posudbu stigao Austrijski napadač Bosanskih korijena Marko Arnautović.

## Povučeni brojevi

Jedini igrač čiji je broj povučen iz upotrebe u Interu je legendarni Giacinto Facchetti.

**3** –  Giacinto Facchetti, lijevi bek, 1960–1978 *(posthumno povučen broj)*

## Boje, nadimci i logoi

|  |  |  |
| --- | --- | --- |
|  |  |  |
|  |
|  |
|  |
| **Dres Ambrosiane** |

Najvećim dijelom svoje historije Inter je nosio dresove sa plavim i crnim prugama. 1908., kada je klub osnovan crna je izabrana da predstavlja noć, a plava nebo. 1928. nakon spajanja sa Unione Sportiva Milanese, Inter mjenja ime u Ambrosiana SS Milano, te mjenja i boje dresa, a jedna verzija dresa je bila i ona sa crvenim križem na bijeloj podlozi koja je predstavljala grb grada Milana.

Nakon II Svjetskog rata, Inter se vraća svojim originalnim bojama, iz čega je uslijedio i nadimak Nerazzurri, crno-plavi. U sezoni 2007-08 Inter je povodom stogodišnjice kao gostujući nosio upravo bijeli dres Ambrosiane sa crvenim križem.

Nadimci Intera, osim Nerazzurri su La Beneamata i Il Biscione. Dok "Beneamata" znači povlašteni, "Biscione" na Bosanskom znači "bjelouška", te ima uporište u historiji Milana.

Jedno vrijeme je upravo bjelouška bila na znaku Intera.

## Proizvođači opreme i sponzori

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Godina
 | Sponzori
 |
| --- | --- |
| 1981–1982
 | Inno-Hit
 |
| 1982–1991
 | Misura
 |
| 1991–1992
 | FitGar
 |
| 1992–1995
 | Fiorucci
 |
| 1995–danas
 | Pirelli
 |

 |  |

| Godina
 | Proizvođač opreme
 |
| --- | --- |
| 1979–1982
 | Puma
 |
| 1982–1986
 | Mec Sport
 |
| 1986–1988
 | Le Coq Sportif
 |
| 1988–1991
 | Uhlsport
 |
| 1991–1998
 | Umbro
 |
| 1998–danas
 | Nike
 |

 |

## Rivalstva i navijači

Navijači Intera - Curva Nord
Inter je prema istraživanju *La Repubblice*, Inter je jedan od najpopularnijih klubova u Italiji. Najveći dio navijača Intera su pak srednja klasa, dok su navijači Milana pretežno radnička klasa.

Najveća navijačka grupa su svakako Boys San koji datiraju još od 1969. godine.

Internazionale je dobro poznat po tome što uredno skuplja rivale po Italiji i inostranstvu. U Italiji najveći rivali su mu AC Milan i Juventus, u Europi Real Madrid.

### Derby

Najpoznatije je rivalstvo s gradskim suparnikom Milanom s kojim Inter dijeli stadion Giuseppe Meazza, znan i kao San Siro. Rivalstvo je tim veće što je Inter klub bogatijih, a Milan onih siromašnijih iz radničke klase. Do danas su odigrali 266 susreta u kojima je uspješniji bio Milan sa 104 pobjede prema 90 Interovih, uz 72 neriješena rezultata. Ako se pogledaju samo utakmice u Serie A onda je bolji Inter sa 60 pobjeda u odnosu na 56 Milanovih uz 52 neriješena rezultata. Od 64 prvenstva koja su se odigrala u sistemu jedne grupe 32 puta je Inter završio bolje plasiran (nisu uračunate sezone '80/81. i '82/83. koje je Milan proveo u Serie B).

### Derby d'Italia

Čuveni Derby d'Italia sukob je Intera sa Juventusom. Ta utakmica je prozvana italijanskim derbijem jer niti jedna od te dvije ekipe nikad nije bila u Serie B, italijanskoj drugoj ligi. Međutim, od sezone 2006/07 to više nije tako jer je Juventus izbačen u Serie B zbog skandala oko namještanja utakmica. Tako je Inter ostao jedina italijanska ekipa koja nikad nije bila u Serie B.

## Poznati bivši igrači u FC Internazionale Milano

* Giuseppe Meazza
* Ronaldo
* Christian Vieri
* Giacinto Facchetti
* Sandro Mazzola
* Walter Zenga
* Lothar Matthäus
* Jürgen Klinsmann
* Andreas Brehme
* Giuseppe Bergomi
* Luis Suárez
* Virgilio Fossati
* Fulvio Bernardini
* Enzo Bearzot
* Ramón Díaz
* Giuliano Sarti
* Joaquín Peiró
* Carlo Tagnin
* Armando Picchi
* Nicola Ciccolo
* Amedeo Amadei
* Aurelio Milani
* Mario Corso
* Gianfranco Bedin
* Saul Malatrasi
* Enea Masiero
* Jair
* Angelo Domenghini
* Beniamino Di Giacomo
* Aristide Guarneri
* Tarcisio Burgnich
* Egidio Morbello
* Franco Zaglio
* Ottavio Bugatti
* Hernán Crespo
* Roberto Baggio
* Iván Córdoba
* Luís Figo
* Álvaro Recoba
* Clarence Seedorf
* Andrea Pirlo
* Diego Milito
* Zlatan Ibrahimović
* Samuel Eto'o
* Darko Pančev
* Vladimir Jugović
* Enzo Scifo
* Dario Šimić
* Obafemi Martins
* Gianluca Pagliuca
* Marco Branca
* Zé Elias
* Francesco Toldo
* Héctor Scarone
* Piero Campelli
* Gabriele Oriali
* Ermanno Aebi
* István Nyers
* Luigi Cevenini
* Enrico Candiani
* Benito Lorenzi
* Armando Castellazzi
* Aldo Serena
* Pietro Fanna
* Nevio Scala
* Nicolae Simatoc (Miklós Simatoc)
* Zé Maria
* Matthias Sammer
* Aron Winter
* Fabio Cannavaro
* Esteban Cambiasso
* Wesley Sneijder
* Walter Samuel
* Diego Forlán
* Júlio César
* Youri Djorkaeff
* Taribo West
* Lúcio
* Thiago Motta
* Mario Barwuah Balotelli
* Mancini
* Łukasz Podolski (Lukas Podolski)
* Benoît Cauet
* Dennis Bergkamp
* Alessandro Altobelli
* Roberto Boninsegna
* Benito Lorenzi
* Aldo Cevenini
* Ruben Sosa
* Lennart Skoglund
* Antonio Valentín Angelillo
* Roberto Boninsegna
* Karl-Heinz Rummenigge
* Jocelyn Angloma
* Massimo Paganin
* Salvatore Fresi
* Alessandro Pistone
* Paul Ince
* Attilio Demaría
* Leopoldo Conti
* Mauro Bellugi
* Daniel Passarella
* Pietro Serantoni
* Xherdan Shaqiri
* Samir Handanović
* Maurizio Ganz
* Nicola Berti
* Attilio Demaría
* Evaristo Beccalossi
* Francesco Moreiro
* Nwankwo Kanu
* Mikaël Silvestre
* Nicola Ventola
* Marco Materazzi
* Cristian Chivu
* Roberto Carlos
* Fabio Grosso
* Salvatore Bagni
* Gianpiero Marini
* Giuliano Sarti
* Andrea Mandorlini
* Patrick Vieira
* Grigoris Georgatos
* Siniša Mihajlović
* Mohamed Kallon
* Adriano Leite Ribeiro
* Bruno Cirillo
* Matteo Ferrari
* Iván Zamorano
* Sulley Muntari
* Hakan Şükür
* Vratislav Greško
* Julio Ricardo Cruz
* Olivier Dacourt
* Maxwell
* Maicon
* Nemanja Vidić
* Stéphane Dalmat
* Wim Jonk
* Pietro Anastasi
* Okan Buruk
* Ciriaco Sforza
* Sébastien Frey
* Emre Belözoğlu
* Pierre Womé
* Sébastien Frey
* Dejan Stanković
* Philippe Coutinho
* Adrian Mutu
* Christian Panucci
* Sérgio Conceição
* Patrick Vieira
* Liam Brady
* Antonio Cassano
* Francesco Coco
* Marco Delvecchio
* Fabio Galante
* David Suazo
* Francesco Colonnese
* Pierluigi Orlandini
* Stefano Tacconi
* Riccardo Ferri
* Sergio Santarini
* Hansi Müller
* Aldo Campatelli
* Graziano Bini
* Giovanni Invernizzi
* Hernst Marktl
* Luca Castellazzi
* Andy van der Meijde (van der Meyde)
* Giampaolo Pazzini
* Santiago Solari
* Marco Ballotta
* Kily González
* Vampeta
* Thomas Helveg
* Paolo Orlandoni
* Victor Obinna
* Cristiano Zanetti
* Robbie Keane
* Domenico Morfeo
* Zdravko Kuzmanović
* Javier Farinós
* Mateo Kovačić
* Robert Acquafresca
* Yuto Nagatomo
* Ümit Davala
* Andrés Guglielminpietro
* Luigi Di Biagio
* Felipe Melo
* Emiliano Moretti
* Nicolás Burdisso
* Marco Ferrante
* Ricardo Quaresma
* Khalilou Fadiga
* Fredy Guarín
* Rodrigo Palacio
* Marko Livaja
* Mauro Zárate
* Ricardo Gabriel Álvarez (Ricky Álvarez)
* Tommaso Rocchi
* Andrea Ranocchia
* Ezequiel Schelotto
* Álvaro Pereira
* Radja Nainggolan
* Jonathan Biabiany
* Hernanes
* Stevan Jovetić
* Ivan Perišić
* Adem Ljajić
* Jonathan
* Éver Banega
* Antonio Candreva
* Marcelo Brozović
* Giorgos Karagounis
* Marco Caneira
* Geoffrey Kondogbia
* Angelo Palombo
* Walter Gargano
* Gaby Mudingayi
* Mauro Icardi
* Juan
* Lisandro López
* Marko Arnautović
* Éder
* Borja Valero
* Rolando
* Milan Škriniar
* Joel Obi
* Juan Jesus
* Kerlon
* Vid Belec
* Cristian Brocchi
* Gary Medel
* Rene Krhin
* Wallace
* Martín Montoya
* Jeison Murillo
* Alberto Fontana
* Juan Pablo Carrizo
* Nelson Rivas
* Nwankwo Obiora (Obiorah)
* Giovanni Pasquale
* McDonald Mariga
* Rafinha
* Gonzalo Sorondo
* Danilo D'Ambrosio
* Davide Santon
* Andrea Poli
* Dodô
* Davide Faraoni
* Zoumana Camara
* Marco Benassi
* Alex Telles
* Mauricio Pinilla
* João Cancelo
* Alessio Scarpi
* Keita Baldé
* Steve von Bergen
* Luis Jiménez
* Dalbert
* Alen Stevanović
* Daniele Padelli
* Roberto Gagliardini
* Cristian Daminuță
* Ivan Fatić
* Andrea Mei
* Andrea Pinamonti
* Tommaso Berni
* Aiman Napoli
* Enrico Alfonso
* Dražen Brnčić
* Yann Karamoh
* Matías Vecino
* Federico Dimarco
* Rey Manaj

## Svi predsjednici kluba

*Inter je u svojoj historiji imao mnogo predsjednika. Neki su bili vlasnici kluba, a neki su bili počasni predsjednici. Evo liste svih njih.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |

| Predsjednik
 | Period
 |
| --- | --- |
| Giovanni Paramithiotti
 | 1908.–1909.
 |
| Ettore Strauss
 | 1909.–1910.
 |
| Carlo De Medici
 | 1910.–1912.
 |
| Emilio Hirzel
 | 1912.–1914.
 |
| Luigi Ansbacher
 | 1914.
 |
| Giuseppe Visconti Di Modrone
 | 1914.–1919.
 |
| Giorgio Hulss
 | 1919.–1920.
 |

 |  |

| Predsjednik
 | Period
 |
| --- | --- |
| Francesco Mauro
 | 1920.–1923.
 |
| Enrico Olivetti
 | 1923.–1926.
 |
| Senatore Borletti
 | 1926.–1929.
 |
| Ernesto Torrusio
 | 1929.–1930.
 |
| Oreste Simonotti
 | 1930.–1932.
 |
| Ferdinando Pozzani
 | 1932.–1942.
 |
| Carlo Masseroni
 | 1942.–1955.
 |

 |  |

| Predsjednik
 | Period
 |
| --- | --- |
| Angelo Moratti
 | 1955.–1968.
 |
| Ivanoe Fraizzoli
 | 1968.–1984.
 |
| Ernesto Pellegrini
 | 1984.–1995.
 |
| Massimo Moratti
 | 1995.–2004.
 |
| Giacinto Facchetti
 | 2004.–2006.
 |
| Massimo Moratti
 | 2006.–2013.
 |
| Erick Thohir
 | 2013.-
 |

 |

## Svi treneri kluba

* Virgilio Fossati (1909-1915)
* Nino Resegotti
* Francesco Mauro (1919-1920)
* Bob Spotishwood (1922-1924)
* Paolo Schiedler (1924-1926)
* Árpád Weisz (1924-1926)
* József Viola (1928-1929)
* Árpád Weisz (1929-1931)
* István Tóth (1931-1932)
* Árpád Weisz (1932-1934)
* Gyula Feldmann (1934-1936)
* Albino Carraro (1936)
* Armando Castellazzi (1936-1938)
* Armando Castellazzi (1938-1940)
* Giuseppe Peruchetti (1940)
* Italo Zamberletti (1941)
* Ivo Fiorentini (1941-1942)
* Giovanni Ferrari (1942-1945)
* Carlo Carcano (1945-1946)
* Nino Nutrizio (1946)
* Giuseppe Meazza (1947-1948)
* Carlo Carcano (1948)
* Dai Astley (1948)
* Giulio Cappelli (1949-1950)
* Aldo Olivieri (1950-1952)
* Alfredo Foni (1952-1955)
* Aldo Campatelli (1955)
* Giuseppe Meazza (1955-1956)
* Annibale Frossi (1956)
* Luigi Ferrero (1957)
* Giuseppe Meazza (1957)
* Jesse Carver (1957-1958)
* Giuseppe Bigogno (1958)
* Aldo Campatelli (1959-1960)
* Camillo Achilli (1960)
* Giulio Cappelli (1960)
* Helenio Herrera (1960-1968)
* Alfredo Foni (1968-1969)
* Heriberto Herrera (1969–1971)
* Giovanni Invernizzi (1971-1973)
* Enea Masiero (1973)
* Helenio Herrera (1973)
* Enea Masiero (1974)
* Luis Suárez (1974-1975)
* Giuseppe Chiappella (1976-1977)
* Eugenio Bersellini (1977-1982)
* Rino Marchesi (1982-1983)
* Luigi Radice (1983-1984)
* Ilario Castagner (1984-1986)
* Mario Corso (1986)
* Ilario Castagner (1986-1991)
* Giovanni Trapattoni (1986–1991)
* Corrado Orrico (1991)
* Luis Suárez (1992)
* Osvaldo Bagnoli (1992–1994)
* Giampiero Marini (1994)
* Ottavio Bianchi (1994–1995)
* Luis Suárez (1995)
* Roy Hodgson (1995-1997)
* Luciano Castellini (1997)
* Luigi Simoni (1997-1998)
* Mircea Lucescu (1998-1999)
* Luciano Castellini (1999)
* Roy Hodgson (1999)
* Marcello Lippi (1999-2000)
* Marco Tardelli (2000-2001)
* Héctor Cúper (2001–2003)
* Corrado Verdelli (2003)
* Alberto Zaccheroni (2003-2004)
* Roberto Mancini (2004-2008)
* José Mourinho (2008-2010)
* Rafael Benítez (2010)
* Leonardo (2010-2011)
* Gian Piero Gasperini (2011)
* Claudio Ranieri (2011-2012)
* Andrea Stramaccioni (2012-2013)
* Walter Mazzarri (2013-2014)
* Roberto Mancini (2014-2016)
* Frank de Boer (2016)
* Stefano Vecchi (2016)
* Stefano Pioli (2016-2017)
* Stefano Vecchi (2017)
* Luciano Spalletti (2017-2019)
* Antonio Conte (2019-)

## Trofeji

### Nacionalni trofeji

* **Serie A** (18) : 1909./10.; 1919./20.; 1929–30; 1937./38.; 1939./40.; 1952./53.; 1953./54.; 1962./63.; 1964./65.; 1965./66.; 1970./71.; 1979./80.; 1988./89.; 2005./06.; 2006./07.; 2007./08.; 2008./09.; 2009/10.
* **Italijanski kup** (7) : 1938./39.; 1977./78.; 1981./82.; 2004./05.; 2005./06.; 2009./10.; 2010./11.
* **Italijanski superkup** (5) : 1989., 2005., 2006., 2008., 2010.

Internacionalni trofeji:

* **Kup prvaka** (3) : 1963./64.; 1964./65.; 2009./10.
* **Kup UEFA**(3): 1990./91.; 1993./94.; 1997./98.
* **Interkontinentalni kup** (2) : 1964., 1965.
* **FIFA svjetski kup za klubove** (1) : 2010.

### Omladinski trofeji

**Trofeo Giacinto Facchetti: **Osvajači (6)**:1964; 1966; 1969; 1989; 2002; 2007

**Primavera Italijanski Kup: **Osvajači (5)**:1973; 1976; 1977; 1978; 2006

**Campionato U-23: **Osvajači (1)**:1975

**Viareggio World Club Turnir, Carnevale Cup: **Osvajači (5)**:1962; 1971; 1986; 2002; 2008

**U-14 Prvenstvo: **Osvajači (4)**:1988; 1997; 2003; 2006

**U-16 Prvenstvo: **Osvajači (4)**:1985; 1987; 1998; 2008

**U-18 Prvenstvo: **Osvajači (3)**:1980; 1984; 1991

**U-20 Prvenstvo: **Osvajači (5)**:1975; 1983; 1989; 1990; 1991

**Filippo De Cecco Turnir: **Osvajači (2)**:2006; [[2008

### Ostali uspjesi

Viceprvaci Italije (13) : 1932/33, 1933/34, 1934/35, 1940/41, 1948/49, 1950/51, 1961/62, 1963/64 1966/67, 1969/70, 1992/93, 1997/98, 2002/03

Finalisti kupa (6) : 1958/59 (vs Juventus), 1964/65 (vs Juventus), 1976/77 (vs Milan), 1999/00 (vs Lazio), 2006/07 (vs Roma), 2007/08 (vs Roma)

Finalisti superkupa (2) : 2000 (vs Lazio), 2007 (vs Roma)

Finalisti Lige prvaka (Kupa prvaka) (2) : 1966/67 (vs Celtic Glasgow), 1971/72 (vs Ajax)

Finalisti Kupa UEFA : 1996/97 (vs Schalke 04)

Finalisti Mitropa kupa : 1933 (vs Austria Vienna)

### Individualna priznanja

**FIFA Igrač godine**

Slijedeći igrači su osvojili ovu titulu dok su igrali za Inter:
* 2002 - Ronaldo
* 1997 - Ronaldo
* 1991 - Lothar Matthäus

**Ballon d'Or/Evropski Igrač godine**

Slijedeći igrači su osvojili Ballon d'Or dok su igrali za Inter:
* 1997 - Ronaldo
* 1990 - Lothar Matthäus

**Svjetski igrač godine**

Slijedeći igrači su osvojili ovu nagradu dok su igrali za Inter:
* 2002 - Ronaldo
* 1997 - Ronaldo
* 1990 - Lothar Matthäus

**UEFA Klupski Igrač godine**

Slijedeći igrači su osvojili ovu nagradu dok su igrali za Inter:
* 1997/98 - Ronaldo

## FC Internazionale Milano kao kompanija

Prema *The Football Money League* koji su izdali Deloitte, u sezoni 2005-06, Inter je bio 7. najbogatiji klub na svijetu sa vrijednošću od €206.6 miliona €.

## Reference

## Vanjske veze

* Zvanični sajt
* Fan forum Internazionalea sa Balkana